มีอาการเรอบ่อย เหมือนอาหารไม่ย่อย หายใจไม่เต็มอิ่ม จะต่องหายใจให้สุดปอด ไม่มีอาการเจ็บซี่โครง ก่อนหน้านี้มีปัญหาแต่ไม่รุ้ตัวว่าเครียดไหม
สวัสดีค่ะ อาการเรอบ่อย หายใจไม่อิ่มดังกล่าวมานั้น อาจจะเกิดจากการมีกรดไหลย้อน การกินอาหารแต่ละมื้อมากจนเกินไป กระเพาะอาหารอักเสบหรือแผลในกระเพาะอาหาร มีลำไส้อักเสบจากการรับประทานอาหารไม่สุกสะอาด ซึ่งมักมีท้องเสียร่วมด้วย หรือเป็นสาเหตุอื่นๆเช่น การมีกล้ามเนื้อหรือกระดูกอ่อนตรงซี่โครงอักเสบ เยื่อหุ้มปอดอักเสบ แต่ก็ไม่น่าทำให้เรอบ่อยๆเบื้องต้นรับประทานอาหารอ่อนๆ ย่อยง่าย ไม่กินแล้วนอนทันที ไม่กินมื้อใหญ่จนเกินไป ดื่มน้ำมากๆ งดการออกแรงหนักๆไปก่อนควรไปพบแพทย์หากปรับพฤติกรรมแล้วยังไม่ดีขึ้น หายใจไม่อิ่มมากขึ้น หอบเหนื่อย เจ็บแน่นหน้าอก หรือคลื่นไส้ กินได้น้อยมาก หากเป็นภาวะกรดไหลย้อนที่เป็นค่อนข้างเยอะ ควรได้รับยาลดกรดภายใต้การดูแลของแพทย์ร่วมด้วย